mteb/NusaParagraphTopicClassification huggingface dataset:
Memasak makanan tuh identik samo penggawean betino. Jarang kito jingok bapak-bapak yang masak didapur, bahkan malah dak pernah tejingok oleh aku dilingkungan aku. Tapi entah ngapo, banyak nian uwong yang bejualan mecak nasi goreng, mie ayam yang masaknyo langsung didepan pelanggan kebanyakan wong lanang. Bukan cuma dipinggir jalan, tapi direstoran dan hotel bintang limo banyak koki yang didominasi samo uwong lanang. sebenernyo ini ngebuktike amen masak tuh sebenernyo idak diidentikke samo betino bae, tapi masak makanan jugo biso jadi sumber mato pencaharian untuk lanang nyari nafkah. Dan jugo ujinyo lanang lebih tangkas daripado betino, kareno alat-alat yang dipake di dapur restoran biasonyo berat-berat dan butuh waktu cepet buat ngelayani pelanggan.
Makmano amen nak mgerasoke keliling kota jakarto? Amen menurut aku kalo nak ngerasoke keliling kota jakarta biso nyewo bus pariwisata, kareno lebih irit. Sebnernyo transportasi dinkota jakarta itu memang banyak, tapi kalo nak keliling dnegan transportasi umum biso turun anek malah ribet dan capek. Belum lagi kngkos yang dikeluarke jadi lebuh banyak dan bikin jadi lebih boros. Ditambah angkutan umum dijakarta tuh selalu penuh apolagi di jam-jam sibuk. Jadi memang lebih mudah amen nyewo bus pariwisata bae, lebih irit, lebih efisien waktu, dak ribet pulo. Dan bus pariwisata biso nampung banyak uwong amen kito nak ngajak sanak saudaro buat tour bareng keliling jakarat.
Masih ngebahas tentang tuhan, menurut dr zakir naik amen uwong itu menganggap tuhan Allah SWT bukan tuhan, dio betanyo ngapo biso mak itu? Rato rato jawaban mereka menggambarke amen tuhan wong Islam seneng samo kekerasan, ngajarke bunuh diri, teroris dan lain lain. Berarti yang salah caro mereka memandang Islam, Kareno Islam yang bener idak mak itu. Menurut dr Zakir naik Islam yang kito segalo umat muslim peluk merupoke Islam yang cinto damai, dan itu segalo biso dibukyike didalem Alquran. Bahkan ilmu pengetahuan pun awal mulo pemikirannyo di mulai dari Alquran. Memang kito sebagai umat Islam harus terus belajar, jangan sampek kito memeluk agam islam dengan nol pengetahuan. Pengetahuan dan berpikir jistru dianjurke dalam beragama islam.
Tau dak amen manceng tuh dimasuke ke dalem kategori olahrago? nah siapo yang disini seneng ngisi waktu luangnyo samo pegi mancing ke sungai atau ke laut? Nah aku kebetulan nian sekarang tinggal dipulau kecik madura yang dikelilingi banyak laut, aku jugo dasarnyo punyo hobi mancing. Jadi amen selesai begawe , dari pado aku dak ngapoi ngapoi di rumah, aku pegi mancing bae ke muaro sungai bahkan jugo pernah sewo kapal untuk mancing ditengah laut. Nah aktifitas mancingku ini ku rekam dalem bentuk video untuk kenang -kenangan bae selamo aku tinggal di pulau kecik mecak madura. Videonyo iseng aku taroh di youtube chanel aku. Nab buat kawan-kawan yang punyo hobi samo dengan aku, atau senng jingoki aktifitas wong manceng. Ayo meluncur bae ke cenel yutub aku. Disano banyak pengalaman lucu selamo aku pegi mancing di sini, pernah ketemu ikan ikan aneh yang mecak kodok dan laen sebagainyo. Biar dak penasaran langsung bae ke youtube cenel aku, tonton pidionyo, jangan lupo belangganan samo disennegi yo sekalian bagike ke kawan kau yang hobi manceng jugo.
Banyak budak budak yang masih ABG ( budak baru besak ), dak begitu seneng amen pegi liburan samo keluargo. Mereka lebih seneng pegi liburan samo kawan kawan sepantarannyo. Mungkin kareno mereka ngeraso lah besak pengennyo memang nak begaul samo kawannyo. Budak sembak itu amen diajaki liburan samo keluargo galak kurang tetarik, ado bae alesannyo amen diajaki liburan samo keluargo. Mungkin jugo kareno kadang kalo liburna samo keluargo mecak dak nyambung kareno dak katek yang sepantar dio. Ditambah lagi amen liburan samo keluargo biasonyo peginyo ke tempat-tempat rekreasi keluargo, jarnag ke tempat tempat yang menarik untuk budak ABG. Makonyo amen ado liburan samo keluargo aku mintak samo mamak bapakku untuk ngajaki dulur kami, jadi agek ado sepupu aku yang umurnyo sepantaran samo aku.
Prancis meripoke negara destinasi wisato untuk wong amler diseluruh dunio, bahkan dari indonesia. Ado menara eiffel di kota paris yang punyo daya tarik untuk wisatawan dunio. Kesan romantis yang biso kito rasoke amen kito pegi ke menara eiffel, banyak restoran romantis, belom lagi hotel-hotel yang romantis mecak eropa jaman dulu. Trus biso naek perahu menyusuri sungai disekitaran menara eiffel. Memang kota paris sangat mengesankan untuk didatengi, dan ngasih pengalaman yang dak biso dilupoke. Tapi sekarang sekarang ini banyak nian sampah yang numpuk disekitaran tempt wisata ini, apolagi pas nak ke kereta bawah tanah bauknyo dak kuat untuk diirup. entah banyak wong kencing sembarangan disekitar situ, apolagi wong yang halak mabuk mabuk. Ditambah banyak pulo pencopet disano, jadi amen nak kesano ati ati bae ya. Jangan nyampek lengah, biar dak di copet.
Pemerintah lewat menteri pariwisata Arief Yahya mengajak seluruh wargo indonesia untuk sadar samo bahayonyo tentang kebiasaan wargo yang galak buang sampah sembarangan. Banyak tempat di Indonesia ini yang wargonyo masih belom punyo kesadaran buat buang sampah ditempatnyo. Banyak nian tempat tempat wisato alam yang ramai pengunjungnyo tapi banyak jugo smapah beserakan dimano mano. Padahal amen kito biso ngejago kebersihan lingkungan, mako sebenernyo kito deweklah yang dapat manfaatnyo. Seandainyo tempat wisata alam yang kamu kunjungi bersih dari sampah mako kamu jugo yang seneng njingoknyo. Apolagi bencano alam mecak banjir bandang yang sewaktu waktu biso bae tejadi amen curah hujan lagi tinggi kemungkinan dak tejadi amen tempat alam kito dak dipenuhi sampah. Hasilnyo jugo baik buat kito yang datang bekunjungn ke tempat wisato. Itulah pentingnyo ngejago kebersihan lingkungan sekitar terutamo tempat wisato alam. Ayo mulai sekarnag jagolah kebersihan amen kamu bekunjung ke tempat tempat wisata.
Punyo bisnis dewek memnag tejingok menggiurkan. Apolagi jaman sekarang banyak pengusaha yang galak pamer kekayaan dari hasil bisnisnyo. Maulaindari pamer rumah, mobil barang barang brended, dan gayo hidup yang mewah. Tapi sebenernyo untuk ngebangun bisnis itu idka semudahbyang dipikirke uwong laen. Proses dak pernah dijingoke samo pengusaho yang lah sukses bahkan kadnag wong pamer jugo belim tentu usahonyo sukses, biso ajdi itu bagian dari strategi pemasaran jugo. Memang sebelum terjun ke dunio bisnis ado baeknyo ngelakuke riset dulus ebelum kito ngebuka atau ngediriki sebuah usaho. Kerno banyak uwong yang berhasil tapi jugo banyak yang gagal kerno kirang perhitingan yang tepat. Ngebangun bisnis memang biso ajdi jalan keluar yang bagus buat uwong yang susah keuangan tapi yang harus diinget adalah perhitungan yang matang, mulai dari bajetnyo, tempatnyo dna perintilan laennyo jangan sampe kelewat.
Ngedenger makanan berpengawet beken sedikit masyarakat agak takut buat ngekonsumsinyo. Banyak mongken yang nganggep makanan bepengawet dak baek buat kesehatan badan. Padahal sebenernyo dak mak itu , dak segalo bahan pengawet bahaya buat dikonsumsi. Pengawet yang ado di makanan samo minuman kemasan pasti lah pengawet yang sudah diijinke samo Badan pengawas Makanan dan Obat-Obatan. Pemerintah punyo tanggung jawab penuh samo makanan dan minuman yang kito konsumsi , jadi segalo makanan dan minuman kemasan yang dijual di pasaran tuh pasti lah lewat uji kelayakan buat dikonsumsi. Makanan samo minuman yang mengandung bahan-bahan berbahayo dak mungkin lolos dari uji Badan Pengawas Makanan dan Obat-Obatan.
Raso pahit dari sebuah makanan tentunyo bikin uwong dak seneng buat mengkonsumsinyo. Contohnyo mecak pare pahit, daun kates, itu makanan yang dak disenengi uwong. Padahal ado manfaat yang bagus buat kesehatan badan kito, kalo kito konsumsi makanan pait. Diantaranyo : Meningkatkan Pencernaan, dikarenoke zat yang ado di pare pait contohnyo biso ningkatke pencernaan samo ngontrol acid reflux. Selain itu manfaat laennyo Ngejago kesehatan lambung, Ngejago gulo darah dan menetralisir asam lambung. Walaupun makanan ini teraso pait, sebebnernyo ado trik trik khusus yang biso dipake saat pengolahannyo biar paitnyo dak terlalu beraso dan biso kito konsumsi. Ngeliat banyak manfaat nyo, buat yang dak seneng biso nyubo masak makanan pait dengan trik khusus. Caro paling gampang yaitu direbus dengan campuran asem jawo , atau di masak dengan campuran ikan teri asin. Semoga yang dak biaso makan makanan pait biso mulai nyoba setelah tau manfaatnyo dan caro masaknyo buat ngilangke raso paitnyo yang bikin dak lemak dimulut.
Besepeda sekarang ini memang lah jadi gayo hidupnyo wargo di Indonesia. Olahraga yang sikok ini memang sangat disenengi samo berbagai umur, mulai dari anak-anak nyampek lansio. Idak tekecuali aku samo keluargo aku seneng besepeda. Biasonyo kami sekeluargo besepeda di acara " Car free day " setiap hari minggu. Kegiatan ini kami lakuke untuk ngisi hari libur kami, sekalian biso olahraga kareno 5 hari waktu kami dipake untuk sekolah, dan begawe. Kareno dak sempet beolahraga jadi kami manfaatke naik sepeda pas di acara "car free day". Kami biaosnyo bangun subuh untuk siap siap ke car free day, kami jugo nyiapke bekal makanan sehat untuk dimakan pas abes selesai besepeda. Kaminmemang dak jajan makanan kareno memang niat kami pengen sehat, jadi lebih milih bawa bekel dewek dari rumah.
Dijaman sekarang ini kebudayaan tradisional Indonesia mai mengalami penggeseran. Banyak generasi mudo yang bahkan dak mengenal beberapo kebudayaan Indonesia. Hal ini mungkin kareno lengaruh masuknyo budayo luar yang memang terlalu cepet dan mudah. Nah mak itu pulo samo peminat budak mudo untuk belajar alat musik tradisional, lah jarang nian budka budka mudo yang pengen belajar alat musik tradisional. Nah sebagai generasi penerus bangso ini, kito tetep harus biso mengenal jati diri bangso kito. Untuk itu aku ngajak yang mudo mudo inj untuk coba pelajari alat musik tradisional dari daerah kamu maseng maseng. Kareno tanggung jawab jni mmenag ditangan kito generasi mudo sekarang ini.
Sebagai konten kreator memang kito dituntut untuk biso nampilke konten kito semenarik mungkin di sosial media kito. Nah menurut aku dengan canggihnyo teknologi sekarang ini, amen kamu nak mulai jadi konten kreator dak perlu ngeluarke bajet mahal mahal but beli kamera model tebaru. Menurut aku untuk mulai jadi konten kreator cukup make kamera hp yang punyo resolusi bagus, tapi dengan catatan teknik ngambek gambar atau ngambek videonyo harus biso semenarik mungkin. Teknik moto dengan kamera hp biar dapet kesan hasil jepretan yang aesteric jugo biso kok. Mak itu pulo untuk ngambek video jugo biso make kamera hp asalkan tau tekhnik yang bener biar hasil potonyo menarik dan estetik.
Gaya hidup memnag dak bakal ado habisnyo amen dipeloki. Semakin majunyo jaman semakin pulo besak biaya yang mesti kito keluarke untuk gayo hidup. Mecak handphone bae, sebnernyo ado banyak handphone yang punyo kualitas lumayan dan biso dipake samo uwong yang memang kepentingannyo cumak untuk nelopon, bekabar atau nyari hiburan dari hpe. Tapi kerno ado yang namonyo gaya hidup banyak uwong yang lebih senneng make merk hp iphoencontohnyo dibanding make hp android. Alesannyo memang dari segi hargo hp iphone yang lebih mahal bekali kali lipat ngejadike pengguno hape iphone nampak berkelas dan tepandang. Tapi sebenernyo bukan mak itu intinyo, intinyo kito biso make hp tipe apo bae aslakan sesuai samo duit dan kebutuhan kito. Jangan memaksoke make iphone tapi duit buat hidup masih susah. Lebih baik ayo kito hidup seasonyo dan bersyukur samo apo yang kito punyo.
Kamu tau dak minuman yang paleng dak disenengi samo paro dokter? Minuman soda adalah sikok contoh minuman yang dibenci samo dokter kareno idak menyehatke badan. Segalo jenis minuman bersoda bahkan pulo yang lebelnyo soda diet itu idak dianjurke buat dikonsumsi samo dokter. Kareno hamper segalo minuman bersoda mengandung fosfor  yang bakal ngiket kalsium didalem badan. Akhernyo badan kito bakal kurang kalsium, dan tulang tulang bakal jadi lemah. Selain itu soda pulo banyak ngandung gulo. Yang mano sikok kaleng minuman bersoda itu mengandung sebanyak 40 gr gulo ato setaro samo 20 kotak gulo. Soda diet pulo lebih mengerike kareno terbuat dr gulo buatan yang pacak ninbulke dampak negatif untuk otak samo metabolisme badan kito.
Pertamo kali aku dibelike laptop samo bapak aku, waktu aku nak skripsi. Dulu pas kuliah aku dak make laptop kerno harganyo memang masih mahal dan aku masih biso minjem samo kawan. Tapi untuk nulis skripsi aku dak biso minjem kawan lagi, akhernyo itu pertamo kalo aku dibelike laptop samo bapak aku. Laptop pertamo yang aku beli merknyo hp, warno merah. Sebenernyo itu bukan laptop melainke notebook. Tapi fungsinyo samo biso buat ngetik, biso buat maen internet, tapi dka biso buat nonton film make dvd room. Soalnyo notebook lebih kecik dari laptop dan dak katek dvd room nyo buat nonton dvd.
Halo buat pecinta bola tanah air, tau kan kalo ado pialo presiden 2022? Nah buat pendukung Persib perlu kamu ketahui amen nak nonton tandeng bola langsung ke stadion, ado syarat dan caro yang harus kamu tahu. Yang pertamo, penjualn tiket untuk nonton di stadion dijual langsung oleh admin resminyo persib. Jadi jangan sampek beli dari pihak pihak liar selain dari Persibnyo dewek artinyo tiket dak sah. Trus yang keduo, amen nak beli tiket Persib di tirnamen pramusim Piala Presiden 2022 cuma biso dipesen lewat online. artinyo tiket yang ado bentuk fisiknyo kemungkinan tiket palsu. Nah sayarat terakher pastike sebelum kamu nian nonton di satadion, pastike kamu galo sudah vaksin nyampek ke booster, dan semoga lagi dak sakit copid.
Lagi kangen samo suasano bali samo masakan khas bali, tapi dak katek waktu untuk dateng langsung ke bali? kamu dak perlu nak besedih karno dak biso ke bali sekarang atau pun sampe tengences samo makanan bali. Jangan sampe yo! Makanan bali yang kayo samo cito rasonyo memang bikin kangen untuk dinikmati lagi. Apolagi suasanonyo yang bikin kangen nian . Kamu dak usah besedih kareno sekarang ado restoran bali di tengah kota jakarta. Dak usah nak jauh jauh ke bali atau nunggu liburan dulu baru nak temakan makanan bali . Sekarang pun biso nikmati makanan bali yang kayo cito raso sembari duduk duduk nikmati suasanonyo yg bali nian.
Kabar gembiro buat pelanggan Playbox samo pecinto olahraga terutamo bulu ;tangkes. kamu pacak nonton seluruh rangkaian pertandingan Bulu tangkes di acaro Indonesian Badminton Festival yaitu kejuaroan besak Daihatsu Indonesia Masters 2022 samo SimInvest Indonesia Open 2022, pacak ditonton di aplikasi berbayar Vision +. Nah jangan nyampek ketinggalan atau telewat setiap pertandingan dan ayo kito dukung wakil Indonesia supayo biso ngeharumke namo bangso di dunio. Dukung Indonesia  dengan nontoni live streaming pertandingan di turnamen bulu tangkis Daihatsu Indonesia Masters 2022!dan SimInvest Indonesia Open 2022 di aplikasi Vision+. Beli paket Vision+ premium mulai dari Rp30.000 untuk berlangganan selama 30 hari, sekarang jugo!
Sebagai wargo negaro Indonesia kito patut bebanggondengan keanekaragaman budayo yang kito punyo. Salah sikoknyo adolah keaneka ragaman senjato tradisional yang dipunyo samo bangso indonesia ini. Dahulu kalo senjato tradisional ini dipake masyarakat disuatu daerah untuk kegiatan sehari hari mecak beburu, bekebon, betani, atau jugk untuk melindungi diri daei serangan binatang buas. Dengan semakin majunyo peradaban manusio, senjato trasisional ini mulai tegantike fungsinyo. Sekarnag Ini senjato tradisional cuma dikenal sebagai warisna budayo hang harus kito lestarike. Walaupun ado bberapos enjato tradisional yang amsih banhak kito temui dalam kehidupan sehari hari kito, tapi beberapo senjato tradisional yang alen menang harus dilestarike samo kito generasi mudo. Makmano caronkito buat melestarikan budayo ini biso dengan mengenal beragam senjato tajam yang tesebar di oenjuru wilayah indonesia.
Nasi padang adalah makanan nomor 1 yang paleng aku seneng. Harum masakan padang itu biso bikin perut keroncongan tibo-tibo. Kalo makan nasi padang di restoran nasi padang biasonyo seluruh lauk dihidangke galo di sikok meja makan kito. Tinggal kito meleh nak makan apo, bayarnyo agek pas lah selesai makan. Menu yang biaso disediake adalah Rendang, Gulai palak ikan, Gulai kikil, Ayam pop, Ayam goreng serundeng, sambel dendeng, ayam bakar, ikan bakar, dan laen sebagainyo. Nah menu yang paling aku seneng itu , ikan bakar padang atau ayam bakar bumbu padang. Nasi biasonyo disedioke dipiring , tinggal kito siram pake kuah gulai , ambek lauk ayam bakar , sambel ijo, rebusan daun ubi, samo sayur nangko, dem itu bae buat aku lah lemak nian.
caro masak pare biar raso paitnyo dak keraso . pertamo tamo cuci bersih pare, abes tu belah duo pare, buang biji bagian tengahnyo. abes tu dipoyong sesuai selero bae , boleh lurus apo mereng dak papo bebas. setelah dipotong jadi bagain kecik-kecik , siapke aer abes tu masukke asem jawo diancorke. pare yang sudah dipotongi tadi diremes-remeske samo garam, abes tu dicuci bersih lagi. amen lah sudah dicuci bersih masukke pare tadi ke rendeman aer asem jawo. Biarkelah tungguke beberapo menit lalu diangkat, ditiriske trus dibuang aer asem tadi. pare siap di masak samo bumbu-bumbu pelengkap. Nak dioseng, disambel ato nak diapoke bae silahkan, pare idak akan keraso pait lagi kareno sudah diproses samo asem jawo tadi.
Buat yang hobi nonton drakor alias drama korea, pasti sering jingok adegan makan makan ala wong korea. apolagi kalo yang dimakan mie miean, yaampun sampek tengiler jingkoknyo. Padahal yang dimasak tuh mie instan biaso, trus dikasih telok samo kimchi. Nah yang bikin tejingok lemak kareno mereka masaknyo dipanci kecik, trus mereka makan sambil nadahi mie dari totop pancinyo. Pancinyo pulo bagus warno emas emas mak itu. Panci emas samo sumpit warno emas ado dijual di marketplace mecak shopee samo tokopedia. Kemaren aku beli jugo dari sano buat masak mie dirumah biar ala ala wong korea. Hargonyo sekitar 50.000 rupiah untuk pancinyo, sumpitnyo sekitar 15.000 rupiah. Amen nak beli biso di toko jackspade.store . Disano jual banyak perlatan makan dan amsak ala ala korea yang ado di drama-drama korea.
Mengapa keberadaan tokoh adat sangat penting dalam gejolak politik yang mengatasnamoke agama? Bener memang disinilah peranan penting tokoh adat dalam situasi politik yang memanas garo garo isu agama. Tokoh adat merupoke uwong yang punyo peran untuk menegakke aturan adat suatu daerah. Dan biasonyo seorang tokoh adat biso mempengaruhi pola pikir wargonyo. Diharapke Tokoh adat biso ngesampingle isu agama, dan mengajak wargonyo untuk kembali nginget amen kito ini sebangso dan setanah air. Peran tokoh agama demi persatuan dan kesatuan Indonesia sangat penting nian, kareno dari merekalah biaonyo wargo biso paham amen lebih penting ngejago persatuan Republik Indonesia ini daripado ngedepanke isu agama yang biso nimbulke konflik di masyarakat.
Lagu daeeah dak biso dipisahke dari keberagaman budayo di Indonesia. Jumlahnyo pun dak kalah banyaknyo smao jumlah bahaso daerah, tarian daerah. Lagu daerah baisonyo dipake untuk iringan tarian daerah ataupun dinyanyike untuk pelengkap acaro adat masyarakatnyo. Selain itu lagu daerah jugo difungsike sebagai sarano pendidikan dan hiburan buat masyarakatnyo. Lagu daerah biasonyo dinyanyike dangan bahaso daerah dan jugo berisi tentang syair, pantun atau cerito lucu di masyarakat tesebut. Bahkan banyak jugo kagi daerah yang berisi petuah atau nasehat oelh generasi sebelumnyonke generasi selanjutnyo. Lagi daerah di Indonesia memang sudah dilestarike dan beberapo harus dioelajari kito sebagai wargo Negaro Indonesia. Beberapo lagu daerah yang akunkenal yaitu : gundul gundul pacul, buter san alennyo.
Pernikahan anak pak jokowi yang trakher si Kaesang Pangarep samo Erina Gudono finalis Puteri Indonesia 2022, didatengi banyak mentri mentri samo uwong uwong penting. Adopun Resepsi pernikahan yang di pilih oleh kaesan samo erina adalah resepsi adat jawo basahan jogja solo. Kareno kebetulan kaesan asalnyo dari solo dan erinanyo wong jogja. Acaro resepsi pernikahan mereka yan mg masih keraso adat jawo yang kentel nian memang menarek untuk dipeloki. Mulai dari prosesi lamaran, siraman, akad nikah dan berbagai macam prosesi adat lainnyo menggambarke betapo kayonyo indonesia ini samo adat istiadat. Dan kito harus berbangga jugo kalo adat istiadat di negaro kito masih biso dilestarike nyamoe sekarang. Cuma memang untuk melestarikan adat, ado hargo yang harus dibayar. Bukan murah untuk resepsi meloki adat, bahkan dibeberapo wilayah Indonesia laennyo butuh biayo yang besak untuk ngejalnkan resepsi pernikahan yang sesuai adat istiadat.
Duo tahun lamonyo kito ngehadepi covid 19, selamo itu pulo aku begawe dr rumah, dak keluar-keluar apo lagi nak jalan jalan ke tempat wisata, dak mungkin kareno banyak tempat wisata yang tutup pulo kareno pandemi. Biasonyo bae amen ado waktu luang pegi ngemall ini dak biso pulo kareno pandemi. Akhernyo aku punyo caro biar tetep seneng walau tekurung didalem rumah. beberapo hal yang aku lakuke dirumah pas pandemi kemaren, kareno sakeng banyaknyo waktu luang aku. Aku belajar caro masak , aku jugo belajar bekebon, banyak hal baru yang aku cubo. walau banyak waktu luang, dengan caro itu aku biso lebeh produktip, biso ngehaselke duit pulo. Amen panen dr kebon banyak kadnag aku jual ke supplier buah atau sayuran organik, aku jugo lah jadi tebiaso masak makanan sehat buat aku konsumsi dewek.
Dijaman sekarang tempat begawe seharusnyo jadi tempat yang asyik buat kerjo. Sudah dak jaman tempat kerjo yang punyo lingkungan monoton, mecak kantor kantor jaman dulu. Sekarang banyak kito temuke kantor-kantor yang suasano dna lingkungannyo seru. Bahkan ado cafe didalam kantor, ruangannyo punyo design kekinian. Nah kamu pernah dak dateng ke kantor Google? Amen kamu dateng ke kantornyo Google kamu bakal nemuke pengalaman begawe ditempat yang seru. Pokokmyo dijamin pegawai google pasti betah begawe disini. Suasanonyo dak bikin wong stress, desain kantornyo kekinian dan bikin pegawainyo relax. Bayangke bae ado ruangan bebas beekspresi jadi bukan meja kursi samo tumoukan kertas bae . Tapi ado tempat lapang dengan kursi kursi lantai yang biso kamu apke buat ngerjoke gawean kami. Pokoknyo kejingokan santai jauh dari kato stress, ayo siapo yang nak begawe disini? Kami harus besaing samo banyak pesaing laen, makonyo kuliah yang bener dna jadilah yang tebaek bair biso gabung jadi pegawai Goggle.
Keindahan pulau komodo yang ado di nusa tenggaro timur. Pulau komodo masih merupoke habitat untuk komodo yang masih idup dan satu satunyo tempat habitat komodo di dunio ini. Pulau komodo dan sekitarnyo merupoke warisan dunia yang sudah disahkan samo UNESCO. Banyak wisatawan asing yang datang kesini, pulau komodo lebih terkenal di manconegaro dibandingke di daerah dewek. Pulau komodo terkenal dengan keindahan pantainyo, salah sikok pantai terindah disini ado pink beach. Pink beach ini pantai yang punyo pasir bewarno pink, jarang jingok pantai yang pasirnyo pink. keindahan laennyo yaitu pulau rinca dimano banyak habitat komodo yang amsih idup disini. Ado juga hutan savana yang ijo kareno ditumbuhi samo rumput ijau.
Masih ado di ingetan aku dulu amen pas tujuh belasan galak nonton tandeng bola poli mamak mamak seluruh kelurahan. Jaman dulu ngerayoke 17 agustusan di dusun banyak nian beragam cara pertandingan, mulai dari pertandingan permainana tradisional nyampek pertandingan olahraga. Untuk pertandingan olahraga yang biaso dilombake itu ado voli, bulu tangkes, pencak silat, karate samo olahrago dayung perahu. Yang paling aku senengi dulu amen nonton lomba voli mamak mamak sekelurahan. Mamak aku jugo melok ngewakili RT kami. Setiap tahun nyo dari dulu nyampek sekarang lomba lomba itu dak pernah ilang, tapi terus dilestarike. Serunyo nonton lomba voli mamak mamak tuh dengerke teriakan histeris mereka tuh ngehibut kami yang nonton.